CELEX: 32018R0390
Language: et
Date: 2018-03-12 00:00:00
Title: Komisjoni rakendusmäärus (EL) 2018/390, 12. märts 2018, millega muudetakse rakendusmäärust (EL) nr 1419/2013, milles käsitletakse tootjaorganisatsioonide ja tootmisharudevaheliste organisatsioonide tunnustamist, tootjaorganisatsioonide ja tootmisharudevaheliste organisatsioonide eeskirjade laiendamist ja käivitushindade avaldamist, nagu on ette nähtud Euroopa Parlamendi ja nõukogu määrusega (EL) nr 1379/2013 kalapüügi- ja vesiviljelustoodete turu ühise korralduse kohta

13.3.2018   
            
            
               ET
            
            
               Euroopa Liidu Teataja
            
            
               L 69/44
            
         KOMISJONI RAKENDUSMÄÄRUS (EL) 2018/390,
   12. märts 2018,
   millega muudetakse rakendusmäärust (EL) nr 1419/2013, milles käsitletakse tootjaorganisatsioonide ja tootmisharudevaheliste organisatsioonide tunnustamist, tootjaorganisatsioonide ja tootmisharudevaheliste organisatsioonide eeskirjade laiendamist ja käivitushindade avaldamist, nagu on ette nähtud Euroopa Parlamendi ja nõukogu määrusega (EL) nr 1379/2013 kalapüügi- ja vesiviljelustoodete turu ühise korralduse kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1379/2013 kalapüügi- ja vesiviljelustoodete turu ühise korralduse kohta, millega muudetakse nõukogu määruseid (EÜ) nr 1184/2006 ja (EÜ) nr 1224/2009 ning tunnistatakse kehtetuks nõukogu määrus (EÜ) nr 104/2000, (1) eriti selle artiklit 21,
   ning arvestades järgmist:
   
               (1)
            
            
               Määruse (EL) nr 1379/2013 artikli 20 lõike 2 kohaselt peavad liikmesriigid teatama komisjonile kõik tootjaorganisatsioonidele ja tootmisharudevahelistele organisatsioonidele tunnustuse andmise või selle kehtetuks tunnistamise otsused.
            
         
               (2)
            
            
               Komisjoni rakendusmääruses (EL) nr 1419/2013 (2) on sätestatud kõnealuste otsuste edastamise vorming, tähtajad ja menetlus.
            
         
               (3)
            
            
               Komisjon võttis 7. detsembril 2016 vastu merendus- ja kalandusasjade peadirektoraadi uue organisatsiooniskeemi, mis jõustus 1. jaanuaril 2017.
            
         
               (4)
            
            
               Selleks et seda organisatsiooniskeemi muudatust ja võimalikke tulevasi muudatusi arvesse võtta, on vaja muuta tootjaorganisatsioonidele ja tootmisharudevahelistele organisatsioonidele tunnustuse andmise või selle kehtetuks tunnistamise otsustest teatamise menetlust.
            
         
               (5)
            
            
               Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 1419/2013 artikli 4 lõige 3 asendatakse järgmisega:
   
      „3.   Teated edastatakse XML-faili vormis, üks iga teate kohta. XML-fail saadetakse manusena komisjoni poolt antud e-posti aadressil, märkides teemareale: „Communication on POs/IBOs“.“
   
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. märts 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.12.2013, lk 1.
   
      (2)  Komisjoni 17. detsembri 2013. aasta rakendusmäärus (EL) nr 1419/2013, milles käsitletakse tootjaorganisatsioonide ja tootmisharudevaheliste organisatsioonide tunnustamist, tootjaorganisatsioonide ja tootmisharudevaheliste organisatsioonide eeskirjade laiendamist ja käivitushindade avaldamist, nagu on ette nähtud Euroopa Parlamendi ja nõukogu määrusega (EL) nr 1379/2013 kalandus- ja vesiviljelustoodete turu ühise korralduse kohta (ELT L 353, 28.12.2013, lk 43).